གཏམ་རྒྱུད་འདི་གཉིས་བཤད་དོན་གྱི་རྒྱུ་མཚན་གཙོ་བོ་དེ།ད་ལྟའི་དངོས་ཡོད་སྤྱི་ཚོགས་ཀྱི་ཁྲོད་ནས་དོན་དག་འདི་ལྟ་བུ་མང་པོ་འབྱུང་བཞིན་ཡོད་པ་དང་བོད་ཡུལ་གྱི་ས་ཆ་སོ་སོའང་དེ་ལས་མ་འདས།དེ་བས་ངས་ཅི་མྱུར་གང་མགྱོགས་སྒོས་སྒོར་མོའི་སློབ་གསོ་ཞེས་པ་འདི་བཤད་འདོད་སྐྱེས་བྱུང་།བོད་པ་མང་པོས་སྒོར་མོ་ཟེར་དུས་ཅི་ཡང་མིན་མདོག་ཅིག་བཤད་ནའང་།གནད་ལ་ཐོན་དུས་ངོ་ཚ་དགོས་པའི་དོན་དག་མང་པོ་བྱུང་བཞིན་ཡོད་པས་ན།ནམ་ཞིག་ཐང་གི་རྡོ་བླངས་ནས་རུམ་གྱི་བྲོ་མི་ལྷུང་བའི་རེ་བ་བཟུང་སྟེ།གནད་དོན་འདི་འདྲ་ཞིག་བཤད་འདོད་སྐྱེས་བྱུང་ལ།འདི་ཡང་བོད་ཀྱི་བྱིས་སྐྱོང་སློབ་གསོའི་ཕྱོགས་ནས་དགེ་བའི་རྒྱུ་རུ་འགྱུར་བའི་བཀྲ་ཤིས་སྨོན་འདུན་ཡོད།